Noen taktikker innebærer å opphøye sykkelstien gjennom kryss sånn at det blir en farthump for kryssende sideveger. I tillegg er det utviklet ulike vegoppmerkinger i et forsøk på å bøte på problemet med økte kollisjoner i kryss. Eksempler på dette inkluderer spesielle vegmerker som hvite vikepliktstrekanter eller hvite kvadrater, og asfalt som er farget rød, grønn eller blå. Mindre sykkelvennlige tilnærminger inkluderer forsøk på å sakke syklistene ved å lage trange svinger for å bremse syklistene når de nærmer seg et vegkryss. Alternativt kan trafikkingeniører fjerne forkjørsretten til syklistene og kreve at de viker for svingende trafikk til hver sideveg. I 2002 i den irske universitetsbyen Galway foreslo ingeniører en ordning hvor syklister måtte gå av syklene og "bli fotgjengere" i hvert vegkryss. høyre|miniatyr| Beskyttet kryss som etter nederlandsk modell bevarer fysisk adskillelse av sykkelfeltet gjennom hele krysset En vanlig modell i Nederland for å forbedre tryggheten på sykkelstier gjennom vegkryss innebærer skille biler som skal svinge til høyre med én billengdge (6 meter) fra kryssende syklister og fotgjengere, hvilket gir økt reaksjonstid og bedre sikt. Alta Planning & Design har popularisert slike beskyttede kryss i USA.